CELEX: 62020TN0752
Language: da
Date: 2020-12-21 00:00:00
Title: Sag T-752/20: Sag anlagt den 21. december 2020 –IMG mod Kommissionen

15.2.2021   
            
            
               DA
            
            
               Den Europæiske Unions Tidende
            
            
               C 53/58
            
         
      Sag anlagt den 21. december 2020 –IMG mod Kommissionen
      (Sag T-752/20)
      (2021/C 53/75)
      Processprog: fransk
      
         Parter
      
      
         Sagsøger: International Management Group (IMG) (Bruxelles, Belgien) (ved advokaterne L. Levi og J.-Y. de Cara)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            
                  —
               
               
                  Følgelig fastslås, at Europa-Kommissionen er ansvarlig uden for kontrakt.
               
            
                  —
               
               
                  Sagsøgte tilpligtes at betale erstatning for det tab, som sagsøgeren har lidt, der med forbehold for forhøjelse vurderes at beløbe sig til 10 000 EUR pr. måned for en periode, som begynder medio december 2015 og løber frem til afsigelse af dommen om erstatning for det ikke-økonomiske tab, og til 2,1 mio. EUR for det økonomiske tab (med tillæg af morarenter).
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for sin påstand om erstatning for det økonomiske og ikke-økonomiske tab, sagsøgeren angiveligt har lidt som følge af den af Kommissionen og Det Europæiske Kontor for Bekæmpelse af Svig (OLAF) udviste adfærd i forbindelse med en undersøgelse, som sagsøgeren har været genstand for, har sagsøgeren gjort følgende gældende.
      
                  1.
               
               
                  For så vidt angår OLAF’s culpøse adfærd, har sagsøgeren gjort følgende ulovligheder gældende.
                  
                              a)
                           
                           
                              Hvad angår rammen for undersøgelsen, har sagsøgeren gjort gældende, at der foreligger en tilsidesættelse af artikel 1 i forordning nr. 883/2013 (1), artikel 2 i afgørelse 1999/352 (2), artikel 8.1 i retningslinjerne vedrørende undersøgelsesprocedurerne for OLAF’s ansatte og pligten til at udvise omhu.
                           
                        
                              b)
                           
                           
                              Hvad angår tilsidesættelse af begrebet international organisation, har sagsøgeren gjort gældende, at der foreligger en tilsidesættelse af artikel 53 og 53d i forordning nr. 1605/2002 (3), artikel 43 i forordning nr. 2342/2002 (4) og, hvor det er relevant, af artikel 58 i forordning nr. 966/2012 (5) samt artikel 43 i forordning nr. 1268/2012 (6). Sagsøgeren har ligeledes gjort gældende, at der foreligger en tilsidesættelse af folkeretten og pligten til at udvise omhu.
                           
                        
                              c)
                           
                           
                              Hvad angår gennemførelsen af undersøgelsen, har sagsøgeren gjort gældende, at der foreligger en tilsidesættelse af artikel 9 i forordning nr. 883/2013, artikel 8.5 i OLAF’s retningslinjer, princippet om upartiskhed, reglerne om bevisførelse, pligten til at udvise omhu og uskyldsformodningen.
                           
                        
                              d)
                           
                           
                              Hvad angår rapportens udarbejdelse, har sagsøgeren gjort gældende, at der foreligger en tilsidesættelse af artikel 9 i forordning nr. 883/2013, princippet om upartiskhed, reglerne om bevisførelse, pligten til at udvise omhu og uskyldsformodningen.
                           
                        
            
                  2.
               
               
                  For så vidt angår OLAF’s og Kommissionens culpøse adfærd, har sagsøgeren anført, at på grund af læk, som førte til offentliggørelsen af OLAF’s endelige rapport, har Kommissionen og OLAF tilsidesat deres tavshedspligt, artikel 10 i forordning nr. 883/2013, artikel 8 i OLAF’s retningslinjer og artikel 339 TEUF samt deres forpligtelse til at udvise omhu og omsorg.
               
            
         (1)  Europa-Parlamentets og Rådets forordning (EU, Euratom) nr. 883/2013 af 11.9.2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT 2013, L 248, s. 1).
      
         (2)  Kommissionens afgørelse 1999/352/EF, EKSF, Euratom af 28.4.1999 om oprettelse af Det Europæiske Kontor for Bekæmpelse af Svig (OLAF) (EFT 1999, L 136, s. 20).
      
         (3)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT 2002, L 248, s. 1).
      
         (4)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EUT 2002, L 357, s. 1).
      
         (5)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1).
      
         (6)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1).